‘จีสตีล’เลื่อน โหวต15ส.ค.IVLซื้ออินโดฯ
จีสตีล เลื่อนวันประชุมผู้ถือหุ้นไป 15 ส.ค. ขอเวลาคุยลดหนี้ก่อนดึงมิตตัลร่วมทุน IVL ซื้อหุ้นโรงงานอินโดนีเซีย
19 ส.ค. 2554

จีสตีล เลื่อนวันประชุมผู้ถือหุ้นไป 15 ส.ค. ขอเวลาคุยลดหนี้ก่อนดึงมิตตัลร่วมทุน IVL ซื้อหุ้นโรงงานอินโดนีเซีย
นายริวโซ โอกิโน กรรมการบริษัท จีสตีล (GSTEEL) เปิดเผยว่า คณะกรรมการบริษัท มีมติเลื่อนวันประชุมวิสามัญผู้ถือหุ้นครั้งที่ 1/2554 อีกครั้ง เป็นวันที่ 15 ส.ค.นี้ ภายหลังหารือกับบริษัท อาร์เซลอร์ มิตตัล หรือ ArcelorMittal Netherlands B.V.(AM) เพื่อจะได้มีเวลาเพิ่มขึ้นในการเจรจากับคู่ค้าและเจ้าหนี้บางราย คาดว่าจะช่วยลดหนี้ลงได้เป็นจำนวนพอสมควรก่อนการประชุมผู้ถือหุ้นเพื่ออนุมัติให้ AMเข้ามาร่วมทุน
ด้านบริษัท อินโดรามา เวนเจอร์ส (IVL) รุกซื้อกิจการไม่หยุด ล่าสุดใช้บริษัทย่อย Indorama Netherlands B.V. เข้าซื้อหุ้นสัดส่วน 50% ของ PT Polyprima Karyesreska ซึ่งตั้งอยู่ในประเทศอินโดนีเซีย ผู้ผลิตสาร PTA มีกำลังการผลิต 4.65 แสนเมตริกตันต่อปี